Рија Вагнер

Рија Вагнер, родена како Марија Вагнер (1914–1999), била шведски новинар, автор, преведувач и телевизиски продуцент, која станала една од првите телевизиски личности во Шведска.

Рија Вагнер била ќерка на авторот и преведувач Елен Риделиус (1885–1957) и писателот Харалд Вагнер (1885–1925). Нејзината тетка по татко била феминистичката писателка и пацифист Елин Вагнер. Нејзините родители се разделиле во 1922 година, а Рија пораснала со нејзината мајка, која како патописец поминала многу време во Рим, каде Рија одела во училиште на кое предавале англиски калуѓерки две години. Кога Риделиус и нејзината ќерка се вратиле во Шведска, Рија присуствувала на Витлочка самсколан, дипломирала во 1933 година.

Вагнер студирала на Лундскиот универзитет и дипломирала со магистер по уметност во 1939 година. Работела како новинарка во повеќе весници, и била главен уредник на Идун во 1962-63, сè додека списанието не се споило со Веко Жур. Таа, исто така, напишала книги за патувања и книги за готвење.

Во 1956 година, годината кога официјално била лансирана шведската телевизија, Рија Вагнер започнала да работи како телевизиска водителка, за нејзината сопствена емисија Дома со Рија. Програмата се емитувала од 1956 до 1966 година и повторно од 1970 до 1978 година и се фокусирала на готвењето, домашната економија, уметноста и музиката. Секоја програма завршувала секогаш исто со тоа што Вагнер мафнувала кон камерата.

Била во брак со новинарот Стафан Розен од 1939 до 1946 година и имала два сина со него. Таа живеела заедно со авторот Густав Сандгрен од 1945 година до неговата смрт во 1983 година, а двојката имала една ќерка.

Рија Вагнер починала на Лидинго во 1999 година.

 Наводи 

Категорија:Починати во 1999 година
Категорија:Родени во 1914 година
Категорија:Шведски писатели
Категорија:Шведски новинари